**Ministru kabineta noteikumu projekta “*De minimis* atbalsta uzskaites un piešķiršanas kārtība un *de minimis* atbalsta uzskaites veidlapu paraugi ”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “*De minimis* atbalsta uzskaites un piešķiršanas kārtība  un *de minimis* atbalsta uzskaites veidlapu paraugi” (turpmāk – MK noteikumu projekts) mērķis ir noteikt:   * *de minimis* atbalsta uzskaites un piešķiršanas kārtību; * *de minimis* atbalsta uzskaites sistēmas (turpmāk – sistēma) saturu, sistēmas izveidošanas un uzturēšanas, sistēmas datu izmantošanas, aktualizācijas un informācijas aprites kārtību; * lietotāju lomas un tiesības sistēmā; * kārtību, kādā piešķir, bloķē un anulē sistēmas lietošanas tiesības; * lietotāju piekļuves kārtību sistēmai; * veidlapu paraugus.   Paredzēts, ka MK noteikumu projekts, izņemot šo noteikumu I., III. un IV.nodaļa, stāsies spēkā 2019.gada 1.jūnijā un obligāts pienākums izmantot sistēmu *de minimis* atbalsta piešķiršanai tiks noteikts ar 2019.gada 1.jūliju. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts izstrādāts, pamatojoties uz Komisijas 2013.gada 18.decembra regulas Nr.1407/2013 *par Līguma par Eiropas Savienības darbību 107. un 108.panta piemērošanu de minimis atbalstam* (turpmāk – Regula Nr. 1407/2013) 6.pantu, Komisijas 2013. gada 18. decembra regulas (ES) Nr. 1408/2013 *par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē* (turpmāk – Regula Nr. 1408/2013) 6.pantu, Komisijas 2014. gada 27. jūnija regulas (ES) Nr. 717/2014 *par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē* (turpmāk – Regula Nr. 717/2014) 6.pantu, Komisijas 2012.gada 25.aprīļa regulas (ES) Nr.360/2012 *par Līguma par Eiropas Savienības darbību 107. un 108. panta piemērošanu de minimis atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi* (turpmāk – Regula Nr. 360/2012) 3.pantu (turpmāk visas kopā – *de minimis* regulas), Lauksaimniecības un lauku attīstības likuma 5.panta septīto daļu un Komercdarbības atbalsta kontroles likuma 12.panta 5.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisijai (turpmāk – Komisija) ir pienākums nodrošināt, ka tiek ievēroti valsts atbalsta noteikumi, un savukārt dalībvalstis izveido vajadzīgos instrumentus, lai nodrošinātu, ka *de minimis* atbalsta kopsumma, kas piešķirta komercsabiedrībai viena vienota uzņēmuma vai ekonomiskas vienības līmenī saskaņā ar attiecīgo *de minimis* regulu noteikumiem, nepārsniedz kopējo pieļaujamo robežlielumu. Lai ievērotu minēto pienākumu, pirms šāda atbalsta piešķiršanas no komercsabiedrības ir jāiegūst deklarācija par citu *de minimis* atbalstu, kas saņemts attiecīgajā fiskālajā gadā un iepriekšējos divos fiskālajos gados. Alternatīvi Komisija paredz iespēju dalībvalstīm izveidot centrālu reģistru, kurā ir pilnīga informācija par piešķirto *de minimis* atbalstu, un iespēju pārbaudīt, vai jauna atbalsta piešķiršana nepārsniedz attiecīgo robežlielumu.  *De minimis* regulās noteikts, ka triju fiskālo gadu periodu nosaka, ņemot vērā fiskālo gadu sistēmu. Lai sistēmā iekļautu korektu *de minimis* atbalsta atlikuma aprēķina algoritmu par fiskālo gadu, MK noteikumu projekta ietvaros ar fiskālo gadu saprot laika posmu no katra gada 1.janvāra līdz 31.decembrim. Latvijā pašlaik spēkā esošā deklarāciju sistēma atbilst *de minimis* regulu prasībām.  Neatkarīgu ekspertu izvērtējumā par *de minimis* atbalsta uzskaites sistēmām Eiropas Savienībā, kura noslēguma ziņojums saņemts 2015.gada augustā, konstatēts, ka, lai nodrošinātu pilnvērtīgu *de minimis* atbalsta uzskaiti un uzraudzību, nepieciešams izveidot elektronisku centrālā reģistra sistēmu, kas atbalsta pretendentiem samazinās administratīvo slogu un nodrošinās atbalsta sniedzēju efektīvāku darbību. Ņemot vērā minēto, 2017.gada 13.martā Centrālās finanšu un līgumu aģentūras apstiprinātā Eiropas Reģionālā attīstības fonda projekta Nr. 2.2.1.1/16/I/002 “Nodokļu informācijas pakalpojumu modernizācija MAIS kodols” (turpmāk – projekts) ietvaros Finanšu ministrija īsteno aktivitāti  “*De minimis* atbalsta uzskaites sistēmas izstrāde”. 2018.gada 31.janvārī, ievērojot Publisko iepirkumu likuma prasības, Finanšu ministrija noslēdza līgumu ar SIA “EUROSCREEN” par sistēmas izstrādi un ieviešanu, uzturēšanu un izmaiņu veikšanu. Sistēmas turētājs un pārzinis ir Finanšu ministrija.  Sistēma būs valsts informācijas sistēma, kas nodrošinās centralizētu piešķirtā *de minimis* atbalsta uzskaiti elektroniskā veidā.  Lai nodrošinātu sistēmas korektu piemērošanu, nepieciešams izstrādāt jaunu Ministru kabineta noteikumu projektu, kur atbalsta pretendentiem un sniedzējiem tiks uzlikts pienākums *de minimis* atbalsta uzskaitē izmantot sistēmu, sākot ar 2019.gada 1.jūliju.  Līdz šim Ministru kabineta 2014.gada 2.decembra noteikumi Nr.740 “*De minimis* atbalsta uzskaites un piešķiršanas kārtība un uzskaites veidlapu paraugi” noteica kārtību, kādā notiek *de minimis* atbalsta uzskaite, piešķirot atbalstu saskaņā ar Regulu Nr.1407/2013, Ministru kabineta 2015.gada 29.septembra noteikumi Nr.557 “*De minimis* atbalsta uzskaites un piešķiršanas kārtība lauksaimniecības nozarē” - kārtību, kādā notiek *de minimis* atbalsta uzskaite, piešķirot atbalstu saskaņā ar Regulu Nr.1408/2013, un Ministru kabineta 2015.gada 29.septembra noteikumi Nr.558 “*De minimis* atbalsta uzskaites un piešķiršanas kārtība zvejniecības un akvakultūras nozarē” – kārtību, kādā notiek *de minimis* atbalsta uzskaites kārtību, piešķirot atbalstu saskaņā ar Regulu Nr.717/2014. Savukārt Ministru kabineta 2014.gada 2.decembra noteikumi Nr.741 “*De minimis* atbalsta uzskaites un piešķiršanas kārtība komercsabiedrībām, kuras sniedz pakalpojumus ar vispārēju tautsaimniecisku nozīmi, un uzskaites veidlapu paraugi” noteica kārtību, kādā notiek *de minimis* atbalsta uzskaite saskaņā ar Regulu Nr.360/2012. Turpmāk sistēmā vienkopus notiks visu iepriekš minēto *de minimis* atbalstu uzskaite, un MK noteikumu projekts noteiks vienotu *de minimis* atbalsta uzskaites un piešķiršanas kārtību visam *de minimis* atbalstam. Tādēļ nepieciešams atzīt par spēku zaudējušiem noteikumus Nr.740, noteikumus Nr.557, noteikumus Nr.558 un noteikumus Nr.741. Ņemot vērā, ka sistēmā notiks vienota uzskaite visu nozaru *de minimis* atbalstam, lietderīgāk veidot jaunus Ministru kabineta noteikumus, kas arī būs vienoti visu nozaru *de minimis* atbalstu uzskaitei, nevis papildināt ar jaunām normām esošos Ministru kabineta noteikumus. Bez tam sistēmas izstrāde būtiski maina *de minimis* atbalsta uzskaiti, jo tā turpmāk notiks elektroniski un vienkopus, aizstājot šobrīd spēkā esošo deklarāciju sistēmu, kurā uzskaite tika veikta papīra formā.  Uz *de minimis* atbalstu var pieteikties jebkura persona neatkarīgi no tās juridiskā statusa un veida, kādā tā tiek finansēta, t.i., fiziskā persona, juridiskā persona vai šādu personu apvienība, kura veic vai gatavojas iesaistīties saimnieciskās darbības veikšanā, piedāvājot preces vai pakalpojumus tirgū.  Vairumā gadījumu sistēma uzkrās juridisku personu datus par saņemto *de minimis* atbalstu, tomēr, gadījumos, kad fiziska persona tikai plāno veikt saimniecisko darbību un šai darbībai tiks piešķirts *de minimis* atbalsts, tās personas dati ierobežotā apjomā arī tiks uzkrāti sistēmā. Saskaņā ar  Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 4. pantu “personas dati” ir jebkura informācija, kas attiecas uz identificētu vai identificējamu fizisku personu. Apstrādājamie fizisku personu dati uzskatāmi par personas datiem, un sistēmas darbībā tiks ievērotas Vispārīgās datu aizsardzības regulas prasības personu datu apstrādē. Sistēmas lietotājiem – ierēdņiem un darbiniekiem - ir pienākums sistēmā uzkrātos datus apstrādāt tikai darba vai amata pienākumu ietvaros.  Ievērojot Vispārīgās datu aizsardzības regulas prasības, MK noteikumu projekta ietvaros ir paredzēts veikt tādu personas datu apstrādi kā personas vārdu, uzvārdu un personas kodu, kas nepieciešami šīs personas identificēšanai, kas, no vienas puses, ir šī MK noteikumu projektā minētie atbalsta pretendenti, kas atbilst komercsabiedrības definīcijai, un, no otras puses, MK noteikumu projektā noteikto institūciju ierēdņi vai darbinieki, kas īstenos *de minimis* atbalsta piešķiršanu, tā uzraudzību un veiks sistēmas uzturēšanu. Papildus, lai nodrošinātu lietotāju tiesību piešķiršanu sistēmā atbalsta sniedzējiem un komercdarbības atbalsta uzraudzības institūcijām, būs nepieciešama informācija par attiecīgās personas amata datiem atbilstoši MK noteikumu projekta 2. pielikuma veidlapai, tai skaitā, attiecīgās iestādes nosaukums, amats, darba tālrunis un e-pasts. Publiski pieejami personas dati par atbalsta saņēmējiem (komercsabiedrībām) un tiem piešķirto *de minimis* atbalstu pēc 2020. gada 1. janvāra būs pieejami jebkuram subjektam bez maksas, lai nodrošinātu piešķirtā *de minimis* atbalsta pārredzamību. Personas datu apstrāde notiks tikai *de minimis* regulās noteikto mērķu nolūkiem un nepieciešamajā apjomā. Lai nodrošinātu, ka sistēmā esošie personas dati tiktu apstrādāti likumīgi un godprātīgi, MK noteikumu projekts paredz piekļuves ierobežojumus sistēmā, kā arī lietotāju tiesības sistēmā tiks piešķirtas tikai tām personām, kurām saskaņā ar to amata vai darba pienākumiem ir nepieciešams izmantot sistēmu. Vienlaikus sistēma nosaka ierobežojumus atbalsta pretendentiem datu apjoma apstrādei sistēmā, kas nozīmē to, ka sistēmā atbalsta pretendents varēs apstrādāt datus tikai attiecībā par sevi un tā saistītajiem uzņēmumiem. Ievērojot Vispārīgā datu aizsardzības regulas IX. nodaļas prasības, personas datu apstrāde pēc 2020. gada 1. janvāra būs iespējama arī žurnālistikas vajadzībām un akadēmiskās, mākslinieciskās vai literārās izpausmes vajadzībām.  MK noteikumu projektā iekļauts terminu “viens vienots uzņēmums” un “ekonomiska vienība” skaidrojums. Eiropas Komisija ir norādījusi, ka, piešķirot atbalstu atbilstoši Komisijas regulas Nr.360/2012 prasībām, *de minimis* atbalsta pretendents jāvērtē ekonomiskas vienības līmenī, kā to interpretējusi Eiropas Savienības tiesa. Eiropas Savienības tiesa savos lēmumos ir atzinusi, ka vairākas atsevišķas juridiskas personas arī var tikt uzskatītas par vienu ekonomisku vienību, pamatojoties uz kontrolējošās daļas vai funkcionālu, ekonomisku, juridisku un citu saistību, kad vienai komercsabiedrībai ir kontrole pār otru komercsabiedrību, tai skaitā, akcionāru vai dalībnieku balsstiesību vairākums. (Lieta T-234/95, Dradenauer Stahlgesellschaft/Commission [2000], ECR, p. II-2603 un lieta CFI T-137/02 Pollmeier Malchow/Commission [2004], ECR, p. II-3541.)  Jēdziens “viens vienots uzņēmums”, kas minēts citās *de minimis* regulās, ir atšķirīgs un neatkarīgs no jēdziena “ekonomiska vienība”.  MK noteikumu projektā tiek lietots termins “komercsabiedrība”, kas atbilst Eiropas Savienības tiesu praksē lietotā jēdziena “uzņēmums” saturam. Ar to saprot jebkuru fizisku, juridisku personu, neatkarīgi no juridiskās personas statusa. Minēto pamato arī Eiropas Komisijas 2014.gada 17.jūnija regulas Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr.651/2014) 1.pielikumā noteiktais, ka par uzņēmumu uzskata jebkuru saimnieciskās darbības subjektu neatkarīgi no tā juridiskās formas. Pie tiem cita starpā pieder pašnodarbinātas personas un ģimenes uzņēmumi, kas nodarbojas ar amatniecību vai veic citu darbību, kā arī personālsabiedrības un apvienības, kas regulāri ir iesaistītas saimnieciskajā darbībā.  Eiropas Savienības kontekstā lietotais termins tiek skaidrots arī Eiropas Kopienas tiesas lēmuma lietā Nr. C-41/90 lietā Klaus Höfner 21. apsvērumā.  Ņemot vērā minēto, jēdziens “komercsabiedrība” ir vienlīdz attiecināms uz visām tautsaimniecības nozarēm un šī MK noteikumu projekta ietvaros aptver, tai skaitā, arī Lauksaimniecības un lauku attīstības likumā noteiktos subjektus.  Skaidrojošu informāciju par to, kas saprotams ar terminu “komercsabiedrība”, paredzēts ietvert sistēmā. Tādējādi jebkurš atbalsta pretendents, aizpildot veidlapu sistēmā, varēs pārliecināties par to, vai tas atbilst komercsabiedrības jēdzienam.  MK noteikumu projektā ir ietverti nosacījumi par to, kādas būs sistēmas lietotāju lomas (atbalsta pretendents, atbalsta sniedzējs - atbalsta programmu ievadītājs, atbalsta sniedzējs - datu ievadītājs, atbalsta sniedzējs – datu apstiprinātājs, komercdarbības atbalsta uzraudzības institūcija – datu pārlūkotājs, komercdarbības atbalsta uzraudzības institūcija – datu rediģētājs, sistēmas administrators) un kādas būs to tiesības un pienākumi.  MK noteikumu projektā paredzēta informācijas aprites kārtība. MK noteikumu projektā norādīts, kādu informāciju sistēmā ievadīs atbalsta pretendents, kādā veidā atbalsta sniedzējs pārbaudīs ievadītās informācijas patiesumu un reģistrēs piešķirto *de minimis* atbalsta summu sistēmā.    Lai sistēmā uzskaitītu informāciju par piešķirto *de minimis* atbalstu, nepieciešams norādīt arī programmu, kuras ietvaros tas tiek sniegts. Ņemot vērā to, ka sistēmā tiek veidots atbalsta programmu klasifikators un nepieciešams izvairīties no situācijas, kad viena un tā pati *de minimis* atbalsta programma tiek ievadīta klasifikatorā vairākas reizes, MK noteikumu projekta ietvaros ir noteikts, ka šīs darbības veiks centralizēti iestāde vai institūcija, kuras kompetencē ir attiecīgā *de minimis* atbalsta programma.  Atbalsta sniedzējam - atbalsta programmu ievadītājam informācija sistēmā jāievada ne vēlāk kā desmit darbdienu laikā pēc *de minimis* atbalsta programmas spēkā stāšanās, lai neveidotos situācija, ka atbalsta sniedzējs nevar reģistrēt pieņemto lēmumu par *de minimis* atbalsta sniegšanu. Ņemot vērā, ka atsevišķos gadījumos atbalsta sniedzējs var tikt noteikts pēc *de minimis* atbalsta programmas spēkā stāšanās, atbalsta programmu ievadītājam noteikumu 19.4.apakšpunktā noteikto informāciju jāievada un jāiereģistrē desmit darbdienu laikā pēc tam, kad ir pieejama informācija par atbalsta sniedzējiem *de minimis* atbalsta programmas ietvaros.  Savukārt atbalsta sniedzējam ir ļoti svarīgi nekavējoties ievadīt sistēmā datus par piešķirto atbalstu, un tam ir dots laiks – nākamā darbdiena. Savlaicīgi neievadot datus sistēmā, citiem *de minimis* atbalsta sniedzējiem nebūs pieejama informācija par piešķirto *de minimis* atbalstu, un šādā gadījumā var tikt pārsniegts maksimāli pieļaujamais *de minimis* atbalsta apjoms. Piemēram, varētu rasties situācija, ka atbalsta sniedzējs, kurš nav savlaicīgi ievadījis datus sistēmā, tos ievadot, konstatē, ka atbalsta pretendentam pieejamais maksimālais *de minimis* apjoms ir jau sasniegts, un faktiski šis atbalsta sniedzējs vairs nedrīkst piešķirto atbalstu izmaksāt. Tādā gadījumā šim atbalsta sniedzējam būtu jāatceļ pieņemtais lēmums par atbalsta piešķiršanu un, ja atbalsts jau izmaksāts, jāatgūst no atbalsta saņēmēja tam izmaksātā *de minimis* atbalsta summa. Sistēma tika izstrādāta tieši šī iemesla dēļ – lai tādas situācijas nerastos, bet tās funkcionēšana būs lietderīga tikai tad, ja atbalsta sniedzēji datus par piešķirto atbalstu ievadīs nekavējoties.  Sistēmā arī tiks importēti vēsturiskie dati par *de minimis* atbalsta programmām.  Atbalsta sniedzējiem tiks dota iespēja sistēmā importēt vēsturiskos datus par divos iepriekšējos gados piešķirto *de minimis* atbalstu. Ņemot vērā, ka atbalsta sniedzējiem vēsturisko datu importēšana nav obligāta, sistēmā var nebūt pilnīgu datu par 2017., 2018. un 2019. gadu (līdz 1.jūlijam). Sistēmas datiem par atbalsta pretendentam līdz 2019.gada 1.jūlijam piešķirto *de minimis* atbalstu ir informatīva nozīme un līdz 2021.gada 31.decembrim atbalsta sniedzējs, pieņemot lēmumu par *de minimis* atbalsta piešķiršanu, papildus sistēmā ietvertajiem datiem izvērtē atbalsta pretendenta veidlapā norādīto informāciju par kārtējā un divos iepriekšējos gados saņemto *de minimis* atbalstu.  Informācija sistēmā no Latvijas Republikas Uzņēmumu reģistra (turpmāk – UR) ir pieejama, izmantojot Valsts reģionālās attīstības aģentūras pārziņā esošo valsts informācijas sistēmu savietotāju, un saskaņā ar Ministru kabineta 2018. gada 27. marta noteikumu Nr. 191 “Noteikumi par Latvijas Republikas Uzņēmumu reģistra informācijas izsniegšanas un citiem maksas pakalpojumiem” 3.punktu likuma "Par Latvijas Republikas Uzņēmumu reģistru" 4.10 panta pirmajā daļā noteiktām publiskām personām, iestādēm un amatpersonām, izņemot maksātnespējas procesa administratoriem, ir saņemama bez maksas. Dati no UR nepieciešami, lai noteiktu, vai atbalsta pretendents ir autonoms uzņēmums vai arī tam ir saistītie uzņēmumi, kas kopā veido vienu vienotu uzņēmumu vai ekonomisku vienību. Tādējādi no UR tiks iegūta informācija, piemēram, par uzņēmumiem, kuros atbalsta pretendentam ir dalībnieku balsstiesību vairākums. Vēl no UR tiks iegūti dati par to, vai atbalsta pretendents ir apvienojies ar kādu citu uzņēmumu vai arī ir notikusi uzņēmuma sadalīšanās un atbalsta pretendents ir viens no atdalītajiem uzņēmumiem. Šāda informācija nepieciešama, lai aprēķinātu atbalsta pretendenta kārtējā un divos iepriekšējos fiskālajos gados saņemto *de minimis* atbalsta apjomu, kas saņemts pirms apvienošanās vai pirms sadalīšanās. Tāpat no UR tiks iegūta informācija par uzņēmuma maksātspēju, jo, piešķirot atbalstu, atbalsta sniedzējam var būt nepieciešams pārliecināties par to, vai atbalsta pretendents nav grūtībās nonācis uzņēmums. Saskaņā ar regulas Nr.651/2014 2.panta 18.punktu maksātnespējas procedūras piemērošana ir viena no pazīmēm, ka uzņēmums ir nonācis grūtībās. *De minimis* regulas, izņemot Regula Nr. 360/2012, neparedz grūtībās nonākuša uzņēmuma pārbaudi, taču atbalsta programmu izstrādātājs praksē iekļauj atbalsta programmās, tai skaitā, atbalsta programmās, kurās tiek piešķirts Eiropas Savienības fondu finansējums, ierobežojumu grūtībās nonākušiem pretendēt uz komercdarbības atbalstu. Lai nodrošinātu minēto atbalsta programmu nosacījumu izpildi sistēmā ir nepieciešams no UR saņemt informācija par uzņēmuma maksātspēju.  Dati no UR tiks automātiski ievākti caur sistēmu un būs pieejami visiem atbalsta sniedzējiem, kas var būt attiecīgās ministrijas, Centrālā finanšu un līgumu aģentūra, AS “Altum”, Latvijas Investīciju un attīstības aģentūra u.c.  MK noteikumu projektā tiek paredzēts obligāts pienākums ievadīt datus sistēmā par piešķirto *de minimis* atbalstu ar 2019.gada 1.jūliju, līdz ar to pilnīga informācija par piešķirto *de minimis* atbalstu sistēmā būs pieejama tikai no 2022.gada 1.janvāra. Lai pārliecinātos par kārtējā un divu iepriekšējo fiskālo gadu laikā piešķirto *de minimis* atbalstu, sākot ar 2022.gada 1.janvāri, būs iespējams balstīties pilnībā uz sistēmas datiem. Līdz ar to 1.pielikuma otrajā punktā minēto informāciju, sākot ar 2022.gada 1.janvāri, sistēmā atbalsta pretendentiem nebūs jāievada, un atbalsta sniedzējiem ar 2022.gada 1.janvāri vairs nebūs jāpārbauda atbalsta pretendenta veidlapā ietvertā informācija attiecībā uz jau piešķirto *de minimis* atbalstu.  Ņemot vērā *de minimis* regulu prasības par nepieciešamību pārbaudīt, vai atbalsta saņēmējs nepārsniedz *de minimis* regulās noteikto slieksni par kārtējo un diviem iepriekšējiem fiskālajiem gadiem, atbalsta pretendentiem un atbalsta sniedzējiem sistēmā būs nepieciešama pieeja informācijai par minētajā laika periodā atbalsta pretendentam piešķirto *de minimis* atbalstu. *De minimis* regulās noteiktais datu glabāšanas termiņš ir 10 gadi no individuālā *de minimis* atbalsta piešķiršanas dienas vai no pēdējā *de minimis* atbalsta piešķiršanas dienas attiecīgās *de minimis* programmas ietvaros. Sistēma datus automātiski arhivēs par trīs fiskālo gadu periodu un tie tiks saglabāti sistēmā. Sistēmā dati (t.sk. arhivētie dati) par piešķirto *de minimis* atbalstu tiks glabāti 10 gadus no individuālā *de minimis* atbalsta piešķiršanas dienas vai no pēdējā *de* *minimis* atbalsta piešķiršanas dienas attiecīgās *de* *minimis* programmas ietvaros. Pēc datu glabāšanas termiņa beigām dati no sistēmas tiks neatgriezeniski dzēsti. |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu projektu izstrādāja Finanšu ministrija, sadarbībā ar Zemkopības ministriju, Lauku atbalsta dienestu, kā arī, iesaistot Valsts ieņēmumu dienestu un VAS “Valsts nekustamie īpašumi”. Atbalsta sniedzēji tiek iesaistīti sistēmas izstrādē, piedaloties sistēmas testēšanā un diskusijās par sistēmas procesiem. Atbalsta pretendentus plānots informēt un iesaistīt viedokļa sniegšanā, nodrošinot MK noteikumu projekta publicēšanu Finanšu ministrijas tīmekļvietnē. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas tiešās vai pastarpinātās pārvaldes iestādes, Latvijas Republikā reģistrētas komercsabiedrības kā potenciālie *de minimis* atbalsta projektu iesniegumu iesniedzēji, projektu īstenotāji un fiziskas personas, kas plāno uzsākt saimniecisko darbību un pretendēt uz atbalstu saskaņā ar kādu no *de minimis* regulām. |
| 2. | Tiesiskā regulējuma ietekme uz tautsaimniecību un administratīvo slogu | Sistēmas ieviešanas rezultātā nodokļu maksātājiem tiks atvieglota informācijas iesniegšana, kas nepieciešama komercdarbības atbalsta saņemšanai dažādu atbalsta programmu ietvaros, tādējādi mazinot administratīvo slogu atbalsta saņēmējiem un valsts iestāžu resursu patēriņu atbalsta sniegšanai.  Ieviešot elektronisku sistēmu, atbalsta pretendenti varēs sagatavot informāciju elektroniski, nebūs atkārtoti jāsniedz dokumenti, kas jau būs vienreiz ievadīti sistēmā, piešķirtā atbalsta uzskaite būs caurskatāma, ievērojot atbalsta robežlielumus, un tiks veicināta atbalsta saņēmēju un sniedzēju sadarbība, kā arī atbalsta sniedzēju darbības efektivitāte tiks paaugstināta, jo plānots nodrošināt savietojamību ar citām informācijas sistēmām.  Sistēmas ieviešana samazinās uzraudzības risku par Komisijas regulās noteikto *de minimis* atbalsta robežlielumu pārsniegšanu. Sistēmas ieviešana nodrošinās caurspīdīgāku *de minimis* atbalsta sniegšanas procesu, tiks panākts administratīvā sloga samazinājums atbalsta pretendentiem. Atbalsta saņēmēja veltītais laiks *de minimis* deklarācijas sagatavošanai tiks provizoriski samazināts no 135 minūtēm līdz 85 minūtēm (aplēses no neatkarīgu ekspertu veiktā vērtējuma). Sistēmas ieviešana ļaus samazināt administratīvo slogu *de minimis* atbalsta sniedzējiem, uzlabojot *de minimis* atbalsta sniegšanas pārvaldības procesu un padarot darbību efektīvāku. Plānots, ka atbalsta sniedzēja vidējais veltītais laiks *de minimis* deklarācijas sagatavošanai tiks provizoriski samazināts no 225 minūtēm līdz 115 minūtēm (aplēses no neatkarīgu ekspertu veiktā vērtējuma). |
| 3. | Administratīvo izmaksu monetārs novērtējums | MK noteikumu projektam ir paredzama ilgtermiņā pozitīva ietekme uz valsts budžetu. Uzsākot projekta izstrādi un pārejot no deklarāciju sistēmas uz elektronisku sistēmu, sociālekonomiskais ieguvums mērāms darba laika ietaupījuma izteiksmē. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Sistēmas uzturēšanas izdevumu apmērs (30 600 *euro* gadā) ir noteikts 2016. gada 2. augusta Ministru kabineta rīkojuma Nr. 432 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v2.0” 5.2. apakšpunktā un tāpēc tas nav šī MK noteikumu projekta jautājums. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK noteikumu projekts paredz, ka spēku zaudēs:   * Ministru kabineta 2014.gada 2.decembra noteikumus Nr.740 “De minimis atbalsta uzskaites un piešķiršanas kārtība un uzskaites veidlapu paraugi” (Latvijas Vēstnesis, 2014, 251.nr.; 2016, 24.nr.); * Ministru kabineta 2015.gada 29.septembra noteikumus Nr.557 “De minimis atbalsta uzskaites un piešķiršanas kārtība lauksaimniecības nozarē” (Latvijas Vēstnesis, 2015, 199.nr.; 2016, 73.nr.; 2017, 119.nr.); * Ministru kabineta 2015.gada 29.septembra noteikumus Nr.558 “*De minimis* atbalsta uzskaites un piešķiršanas kārtība zvejniecības un akvakultūras nozarē” (Latvijas Vēstnesis, 2014, 199.nr.; 2016, 3.nr., 2017, 119.nr); * Ministru kabineta 2014.gada 2.decembra noteikumus Nr.741 “*De minimis* atbalsta uzskaites un piešķiršanas kārtība komercsabiedrībām, kuras sniedz pakalpojumus ar vispārēju tautsaimniecisku nozīmi, un uzskaites veidlapu paraugi” (Latvijas Vēstnesis, 2014, 251.nr.). |
| 2. | Atbildīgā institūcija | Finanšu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar MK noteikumu projektu tiks ieviestas prasības no šādiem Eiropas Savienības tiesību aktiem:   * Regula Nr. 1407/2013; * Regula Nr. 1408/2013; * Regula Nr. 717/2014; * Regula Nr. 360/2012. |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula**  **Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Ar MK noteikumu projektu tiek ieviestas:   * Regula Nr. 1407/2013; * Regula Nr. 1408/2013; * Regula Nr. 717/2014; * Regula Nr. 360/2012. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Vispārējā atsauce uz Regulu Nr.1407/2013 | MK noteikumu projekta 2.1.apakšpunkts | Tiesību norma ieviesta pilnībā | | Stingrākas prasības netiek piemērotas |
| Vispārējā atsauce uz Regulu Nr.1408/2013 | MK noteikumu projekta 2.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Vispārējā atsauce uz Regulu Nr.717/2014 | MK noteikumu projekta 2.3.apakšpunkts | Tiesību norma ieviesta pilnībā | | Stingrākas prasības netiek piemērotas |
| Vispārējā atsauce uz Regulu Nr.360/2012 | MK noteikumu projekta 2.4.apakšpunkts | Tiesību norma ieviesta pilnībā | | Stingrākas prasības netiek piemērotas |
| Vispārējā atsauce uz Regulu Nr.360/2012 | MK noteikumu projekta 3.3.apakšpunkts | Tiesību norma ieviesta pilnībā | | Stingrākas prasības netiek piemērotas |
| Vispārējā atsauce uz Regulu Nr.360/2012 | MK noteikumu projekta 26.12.apakšpunkts | Tiesību norma ieviesta pilnībā | | Stingrākas prasības netiek piemērotas |
| Vispārējā atsauce uz Regulu Nr.360/2012 | MK noteikumu projekta 47.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1407/2013 2.panta 2.punkts | MK noteikumu projekta 3.7.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 2.panta 2.punkts | MK noteikumu projekta 3.7.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.717/2014 2.panta 2.punkts | MK noteikumu projekta 3.7.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.717/2014 pielikums | MK noteikumu projekta 10.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.717/2014 pielikums | MK noteikumu projekta 28.1.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.717/2014 pielikums | MK noteikumu projekta 28.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.717/2014 pielikums | MK noteikumu projekta 28.3.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.717/2014 pielikums | MK noteikumu projekta 15.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.717/2014 pielikums | MK noteikumu projekta 24.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 pielikums | MK noteikumu projekta 10.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 pielikums | MK noteikumu projekta 28.1.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 pielikums | MK noteikumu projekta 28.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 pielikums | MK noteikumu projekta 28.3.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 pielikums | MK noteikumu projekta 15.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 pielikums | MK noteikumu projekta 24.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1407/2013 3.panta 2.punkts | MK noteikumu projekta 10.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1407/2013 3.panta 2.punkts | MK noteikumu projekta 28.1.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1407/2013 3.panta 2.punkts | MK noteikumu projekta 28.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1407/2013 3.panta 2.punkts | MK noteikumu projekta 28.3.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1407/2013 3.panta 2.punkts | MK noteikumu projekta 24.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1407/2013 3.panta 2.punkts | MK noteikumu projekta 28.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 3.panta 2.punkts | MK noteikumu projekta 10.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 3.panta 2.punkts | MK noteikumu projekta 28.1.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 3.panta 2.punkts | MK noteikumu projekta 28.2. apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 3.panta 2.punkts | MK noteikumu projekta 28.3.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 3.panta 2.punkts | MK noteikumu projekta 24.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.1408/2013 3.panta 2.punkts | MK noteikumu projekta 28.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr. 717/2014 3.panta 2.punkts | MK noteikumu projekta 10.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr. 717/2014 3.panta 2.punkts | MK noteikumu projekta 28.1.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr. 717/2014 3.panta 2.punkts | MK noteikumu projekta 28.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr. 717/2014 3.panta 2.punkts | MK noteikumu projekta 28.3.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr. 717/2014 3.panta 2.punkts | MK noteikumu projekta 24.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr. 717/2014 3.panta 2.punkts | MK noteikumu projekta 28.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.360/2012 2.panta 2.punkts | MK noteikumu projekta 10.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.360/2012 2.panta 2.punkts | MK noteikumu projekta 28.1.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.360/2012 2.panta 2.punkts | MK noteikumu projekta 28.2.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.360/2012 2.panta 2.punkts | MK noteikumu projekta 28.3.apakšpunkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.360/2012 2.panta 2.punkts | MK noteikumu projekta 24.punkts | Tiesību norma ieviesta pilnībā | | Stingrākas prasības netiek piemērotas |
| Regulas Nr.360/2012 2.panta 2.punkts | MK noteikumu projekta 28.punkts | Tiesību norma ieviesta pilnībā | | Stingrākas prasības netiek piemērotas |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | *De minimis* atbalsta uzskaitei turpmāk Latvija ir izvēlējusies vienu no variantiem, kas paredzēts *de minimis* regulās – *de minimis* atbalsta centrālā reģistra izveidošana. Līdz šim ir izmantots cits variants – deklarāciju forma. Iemesls šādai izvēlei aprakstīts I. sadaļas 2.punktā. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. | | | |
| Cita informācija | Nav. | | | |
| **2. tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Iekļauj informāciju atbilstoši instrukcijas 58.1. apakšpunktam | MK noteikumu projekts šo jomu neskar. | | MK noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par MK noteikumu projektu ir ievietota Finanšu ministrijas tīmekļvietnes sadaļas “Sabiedrības līdzdalība” apakšsadaļā “Tiesību aktu projekti” “Komercdarbības atbalsta kontroles politika” (pieejams: [http://www.fm.gov.lv/files/tiesibuakti/2018-06-26\_uzzina\_de\_minimis%20(1).doc](http://www.fm.gov.lv/files/tiesibuakti/2018-06-26_uzzina_de_minimis%20(1).doc))) līdz ar to sabiedrības pārstāvji var līdzdarboties MK noteikumu projekta izstrādē, rakstveidā sniedzot viedokļus par MK noteikumu projektu. MK noteikumu projekta laikā tika saņemti un izvērtēti komentāri arī no Latvijas Finanšu nozares asociācijas, Latvijas Lielo pilsētu asociācijas, Jūrmalas pašvaldības un Latvijas Investīciju un attīstības aģentūras.  MK noteikumu projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā „Tiesību aktu projekti”. |
| 2. | Sabiedrības līdzdalība projekta izstrādē | MK noteikumu projekta laikā tika saņemti un MK noteikumu projektā iestrādāti komentāri arī no Latvijas Finanšu nozares asociācijas, Latvijas Lielo pilsētu asociācijas, Jūrmalas pašvaldības un Latvijas Investīciju un attīstības aģentūras. |
| 3. | Sabiedrības līdzdalības rezultāti | Tika uzlabots MK noteikumu projekta teksts, kas nodrošinās efektīvāku izstrādātā normatīvā akta normu piemērošanu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | *De minimis* atbalsta programmu izstrādātāji un *de minimis* atbalsta sniedzēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar MK noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. MK noteikumu projekta izpilde neietekmēs institūcijām pieejamos cilvēkresursus. MK noteikumu projekta izpildē iesaistītās institūcijas tajā ietverto normu īstenošanu izpildi nodrošinās ar esošajiem cilvēkresursiem un finanšu līdzekļiem. |
| 3. | Cita informācija | Nav |

Finanšu ministre Dana Reizniece-Ozola

Jenuševskis, 67095478

[jurijs.jenusevskis@fm.gov.lv](mailto:jurijs.jenusevskis@fm.gov.lv)